Mulți părinți ajung să se regăsească într-un cerc vicios.
Pe măsură ce traficul devine mai intens, siguranța în trafic scade, fapt care conduce la nesiguranță.
Această situaţie face ca părinții să se simtă în siguranță doar atunci când își conduc copiii la școală, cu mașina.
Acest context duce automat la intensificarea traficului în apropierea școlilor.
Jocul "Traffic Snake" reprezintă o soluție pentru ieşirea din acest cerc vicios
prin încurajarea școlilor, a copiilor și părinților să aleagă mersul pe jos, cu bicicleta, transportul public sau folosirea în comun a aceleiaşi mașini, atunci când se deplasează la și de la școală.
Jocul este extrem de simplu.
Cu două săptămâni înainte de începerea jocului, fiecare școală își stabilește nivelul de referință.
Profesorii contabilizează modurile de transport folosite în mod obișnuit de elevi, pentru deplasarea la școală.
Nivelul de referință folosește fiecărei școli, pentru definirea propriului obiectiv.
Obiectivul reprezintă procentul deplasărilor sustenabile pe care școala dorește să îl atingă pe parcursul campaniei.
În timpul celor două săptămâni de campanie, elevii primesc câte un punct colorat de fiecare dată când se deplasează sustenabil la școală.
Mersul pe jos sau cu bicicleta, transportul public sau folosirea aceleiaşi mașini în comun, reprezintă moduri de transport sustenabil.
Punctele colorate se lipesc zilnic, pe un suport autocolant. Fiecare autocolant va avea un număr maxim de puncte, în funcţie de obiectivul stabilit.
Atunci când o clasă a completat suportul autocolant cu puncte, acesta este adăugat pe banner-ul Traffic Snake Game.
Asigurați-vă că banner-ul Traffic Snake Game este poziţionat în şcoală, într-un loc cât mai vizibil!
Pe banner se regăsesc câtvea puncte cheie, care o dată atinse, permit acordarea de recompense intermediare.
Recompensele pot varia: un măr, un film, o pauză mai lungă, o zi fără teme sau alegerea cărților din care să se citească la clasă.
Atunci când banner-ul Traffic Snake este acoperit în totalitate și când s-au atins obiectivele stabilite de școală, recompensa finală va fi şi mai mare.
Cadrele didactice realizează un nou sondaj, bazat pe ridicarea mâinii, la trei săptămâni după finalizarea campaniei.
Sondajul este util în evaluarea impactului Jocului „Traffic Snake”.
Rezultatele sondajelor efectuate înainte, în timpul și după campanie, sunt înregistrate în formulare de monitorizare și transmise online pentru a fi analizate.
Vedeți cât este de simplu?
Jocul „Traffic Snake” este distractiv, gratuit și simplu de pus în aplicare. În plus, copiilor, părinților și cadrelor didactice le place!
Alăturaţi-vă și aflați cum contribuie Traffic Snake la crearea unui mediu sigur, curat și sustenabil în școli.